CPL ตั้งเป้ารายได้ปี 60 โต 25%-คาดธุรกิจเซฟตี้ โปรดักส์ หนุนมาร์จิ้นเพิ่ม
CPL ตั้งเป้ารายได้ปี 60 โต 25% - คาดธุรกิจเซฟตี้ โปรดักส์ หนุนมาร์จิ้นเพิ่ม หลังรับโอนกิจการ "แพงโกลิน"
16 ม.ค. 2560

นายสุวัชชัย วงษ์เจริญสิน รองกรรมการผู้จัดการ บริษัท ซี.พี.แอล.กรุ๊พ จำกัด (มหาชน) หรือ CPL เปิดเผยว่า หลังการเปลี่ยนแปลงโครงสร้างธุรกิจครั้งสำคัญของบริษัทด้วยการรับโอนกิจการทั้งหมดของบริษัท แพงโกลิน เซฟตี้ โปรดักส์ จำกัด ทำให้ปี 60 จะเป็นปีแห่งการเปลี่ยนแปลงที่สำคัญจากการดำเนินธุรกิจฟอกหนัง ซึ่งเป็นสินค้าขั้นต้น จะขยับไปสู่การผลิตและจำหน่ายอุปกรณ์เซฟตี้ซึ่งเป็นสินค้าขั้นปลาย ทำให้ธุรกิจของ CPL ครบวงจรมากขึ้น บริษัทจึงตั้งเป้าหมายการเติบโตของรายได้ในปีนี้ไว้ที่ 25%
“การรับโอนกิจการทั้งหมดของแพงโกลินฯ ไม่เพียงแต่จะทำให้ขนาดของสินทรัพย์และรายได้ของ CPL เพิ่มขึ้นเท่านั้น แต่จุดเปลี่ยนที่สำคัญอีกประการ คือ ธุรกิจเซฟตี้ โปรดักส์ จะทำให้อัตรามาร์จินของ CPL ขยับเพิ่มขึ้น จากเดิมที่มาร์จินของธุรกิจฟอกหนังจะคงที่อยู่ที่ประมาณ 3-4%”นายสุวัชชัย กล่าว 